Alış Qasımov

Qasımov Alış Məmiş oğlu () — hüquq elmləri doktoru, professor, Hüquq elmləri doktoru, Mülki proses, əmək və ekologiya hüququ kafedrasının müdiri.

 Həyatı 
1960-cı ildə Beyləqan rayonunun Milabad qəsəbəsində anadan olmuşdur.

1982-ci ildə S. M. Kirov adına Azərbaycan Dövlət Universitetinin Hüquq fakültəsinin axşam şöbəsinə daxil olmuş və 1988-ci ildə oranı "Hüquqşünaslıq" ixtisası üzrə bitirmişdir.

1979-cu ilin aprelin 20-dən 1981-ci ilin iyunun 6-dək Sovet Ordusu sıralarında xidmət keçmişdir.

1988-ci ilin iyulun 11-dən 1989-cu ilin fevralın 20-dək Bakı şəhəri Əzizbəyov rayon xalq məhkəməsində kuryer, kargüzar və dəftərxana müdiri vəzifələrində işləmişdir.

1989-cu ilin fevralın 21-dən taleyini Bakı Dövlət Universitetinin Hüquq fakültəsi ilə bağlamış, metodist, müəllim, baş müəllim, dosent, dekan müavini vəzifələrində işləmişdir.

1991-ci ildə istehsalatdan ayrılmadan ADU-nun Mülki proses, əmək və ekologiya hüququ kafedrasının aspiranturasına daxil olmuşdur.

1995-ci ildə AR Prezidenti yanında AAK-nın qərarına əsasən kafedranın dosenti elmi adına layiq görülmüş, 2004-cü ilin dekabrından isə kafedranın professoru seçilmişdir.

2002-ci ilin fevralın 18-dən bu günə kimi Mülki proses, əmək və ekologiya hüququ kafedrasına rəhbərlik edir.

Professor A. M. Qasımov Azərbaycan Respublikası Təhsil Nazirliyi Elmi-Metodik Şurası "Dövlət və hüquq" bölməsinin katibi, Azərbaycan Respublikası Prezidenti yanında Ali Attestasiya Komissiyasının Hüquq elmləri üzrə Ekspert Şurasının üzvü, Azərbaycan Respublikası Ali Məhkəməsi yanında Elmi-məsləhət Şurasının üzvü, AMEA-nın nəzdində Hüquq problemləri əlaqələndirmə Şurasının üzvü, "Azərbaycan Respublikasında dövlət və hüquq quruculuğunun aktual problemləri" adlı elmi-məcmuənin, "Qanun", "Dövlət və hüquq", "Hüquq və gənclik" jurnallarının, Azərbaycan Respbulikası Ali Məhkəməsinin Bülleteninin redaksiya heyətinin üzvüdür.

2001-ci ildə Müqəddəs Həcc, 2002-ci ildə isə Müqəddəs Kərbala və Məşhəd ziyarətlərində olmuşdur.

BDU-nun 80 illiyi ilə əlaqədar olaraq Azərbaycan Respublikası Təhsil Nazirliyinin Fəxri Fərmanı ilə təltif edilmişdir.

Ailəlidir, üç övladı var.

 KİTABLAR 
 Əmək və bəzi mülki hüquq münasibətlərinin oxşar və fərqli cəhətləri: Dərs vəsaiti. Bakı: Bakı Universiteti nəşriyyatı, 1994
 Əmək hüquq münasibətlərində əmlak səlahiyyətləri sistemi: Monoqrafiya. Bakı: Bakı Universiteti nəşriyyatı, 1994 (birgə müəllifliklə)
 Sxodstvo i razliçie mejdu trudovımi i nekotorımi qrajdansko-pravovımi otnoşeniəmi: Uçebnoe posobie. Baku: İzd-vo Bakinskoqo Universiteta, 1995
 Əmək hüququ: Dərslik. Bakı: Qanun, 1996
 Trudovoe pravo Rossii: Praktikum. M.: Osğ-89, 1998
 Zanətostğ, trudoustroystvo, individualğnıy trudovoy doqovor (kontrakt): Uçebnoe posobie. Baku: İzd-vo Bakinskoqo Universiteta, 1999,
 İnsan və vətəndaş hüquqlarının məhkəmə müdafiəsi haqqında: Dərs vəsaiti. Bakı: Qanun, 2000 (birgə müəllifliklə)
 Trudovoy doqovor (kontrakt): balans sil i balans interesov. Monoqrafiə. M.: Öridiçeskie vesti, 2000 (v soavtorstve)
 Vzaimnaə materialğnaə otvetstvennostğ v trudovom prave Azerbaydjanskoy Respubliki. Monoqrafiə . M.; Soöz, 2001
 Əmək müqaviləsi tərəflərinin qarşılıqlı maddi məsuliyyətinin sosial-hüquqi əsasları. Monoqrafiya. Bakı: Bakı Universiteti nəşriyyatı, 2001.
 Azərbaycan Respublikasının pensiya hüququ: Dərs vəsaiti : Bakı: Digesta, 2002 (birgə müəllifliklə)
 Azərbaycan Respublikasının əmək hüququnda qarşılıqlı maddi məsuliyyət. Monoqrafiya. Bakı: Qanun, 2002.
 Azərbaycan Respublikasının Mülki Prosessual Məcəlləsinin Kommentariyası. Bakı: Digesta, 2002 (birgə müəllifliklə)
 Əmək hüququ üzrə qarşılıqlı maddi məsuliyyətin əsasları və şərtləri: Dərs vəsaiti. Bakı: Bakı Universiteti nəşriyyatı, 2002
 Taleyi tarixə dönən şəxsiyyət. Bakı: Təhsil nəşriyyatı, 2004
 Əmək hüququ. Ümumi hissə: Dərs vəsaiti. Bakı: Qanun, 2005
 Azərbaycan Respublikasında əmək haqqının hüquqi tənzimlənməsi: Dərs vəsaiti. Bakı: Adiloğlu, 2007 (birgə müəllifliklə)Azərbaycan Respublikasının Əmək Məcəlləsinin Kommentariyası. Bakı: Adiloğlu, 2007, 879 s. (birgə müəllifliklə)
 Əmək hüququ: Dərslik. Bakı: Adiloğlu, 2007

 İstinadlar 

Kateqoriya:Azərbaycan hüquqşünasları